Liefde stel geen voorwaardes nie – Finesse Meisie
Dit [die liefde] bedek alles, glo alles, hoop alles, verdra alles. Die liefde vergaan nooit nie …
1 Korintiërs 13:7-8
Die amazingste ding naas verlossing tref my toe op 19 Desember 2013! Twee pragtige babaseuntjies is vir my geleen om groot te maak in God se wil. Nog nooit het ek so baie gehuil, gelag, min geslaap, liefgehê of so baie van Hom gesien nie.
Ek kan my geen vorige lewe sonder Eliah en Daniël voorstel nie. ’n Lewe met baie meer slaap, selfsug, kammaliefde, oppak en net ry, TV kyk soos dit jou pas, uiteet en gaan fliek. Daai is nou in die verlede!
Hulle is so broos, so perfek en onskuldig … en daar begin ek iets verstaan van hoe God my sien, hoe lief Hy my regtig het. En dan is dit nog nie eens naastenby soveel nie.
Onvoorwaardelike liefde … Liefde wat jou laat voel soos die rykste mens. Nog nooit was ek so oop, sonder ’n bulletproof vest, sonder hoë mure … op my broosste. My hart lê elke dag in my arms en bekyk my met splinternuwe oë, dieper en verder in my wese as wat ek al ooit kon sien.
En ek verstaan meteens sy woorde: Moenie die kinders verhinder nie, bring hulle na my toe, want aan hulle behoort die koninkryk.
’n Paar word wakker-klappe